recursal/SuperWikiNEXT-32B huggingface dataset:
Kameramies kuvaa Kamasa Drag Race Week -kiihdytyskilpailua Alastaron moottoriradalla kesäkuussa 2012.
**Kameramies** (engl. *cameraman*) on televisio- ja elokuvauksessa käytettävä ammattinimike. Toisinaan käytetään myös nimitystä kameraoperaattori. Kameramiehet voivat olla miehiä tai naisia.

Kameramies television monikameratuotanossa
------------------------------------------

Monikameratuotannossa kameramiehet toteuttavat ohjaajan ja kuvaajan suunnitelmia. Usein kuvat on suunniteltu tarkasti etukäteen ohjaajan ja kuvaajan suunnittelupalavereissa. Niin on syntynyt kuvakäsikirjoitus (tai ohjaajan käsikirjoitus tai kuvausvalmis käsikirjoitus). Sen perusteella kuvaussihteeri on tehnyt kameramiehille kameralistat, joitten mukaan kameramiehet työskentelevät. Kameramiehelle jää kuitenkin paljon tilaa oman luovuuden käyttöön. Kuvaustilanteessa kuvaaja on kameramiesten työnjohtaja.

Improvisoiduissa toteutuksissa eli ohjelmissa, joissa tarkkaa kuvasuunnitelmaa ei ole voitu tehdä, kameramiehet toisaalta tarjoavat kuvia ohjaajalle, toisaalta ohjaaja pyytää kameramiehiltä tietynlaisia kuvia .

Kameramiehen työvälineenä on videokamera, joka on videokaapelilla tai linkillä yhdistetty kuvatarkkaamoon ja tv-ohjaamoon. Erikoistapauksissa kameramies voi käyttää kauko-ohjattavaa kameraa. Silloin kameramies operoi kameraa kauko-ohjauslaitteilla etäällä kuvauspaikasta usein kuvatarkkaamossa tai ohjaamossa.

Ohjaajan, kuvaussihteerin, kuvaajan ja kameramiesten välillä on komentoyhteys. Ohjaajalla, kuvaussihterillä ja kuvaajalla on mikrofoni ja kameramiehillä kuulokkeet. Ohjaaja ja kuvaussihteeri antavat ohjeita erityisellä komentokielellä, eräänlaisella koodikielellä.

Kameramies television yksikameratuotannossa ja elokuvatuotannossa
-----------------------------------------------------------------

Yksikameratuotannossa ja elokuvauksissa kameramies on kuvaajan assistentti. Hän auttaa kuvauskaluston siirroissa sekä valojen ja kameran rakentamisessa. Kuvaaja suorittaa varsinaisen kuvauksen. Joskus kameramies voi myös tehdä yksinkertaisimpia kuvaustehtäviä.

Lähteet
-------

* Elokuvantaju: Kameramies

### Viitteet

1. ↑  NFTU: *Film & TV technical terms*. Stockholm: Proprius, 1983, s. 28..
2. ↑  Millerson, Gerald: *The Technique of TV Production*. London and Boston: Focal Press, 1982.  s. 327
3. ↑   Burrows, Thomas - Wood, Donald: *Television Production - disciplines and techniques*. Dubuque, Iowa: WCB, 1982.  s. 123
4. ↑   Burrows, Thomas - Wood, Donald: *Television Production - disciplines and techniques*. Dubuque, Iowa: WCB, 1982.  ss. 107-124
5. ↑  Watts, Harris: *On Camera*. London: BBC Books, 1984.
6. ↑  Millerson, Gerald: *The Technique of TV Production*. London and Boston: Focal Press, 1982. s. 334
7. ↑  Korvenoja, Pekka: *TV-kameratyön perusteet*. Helsinki: Helsingin Ammattikorkeakoulu Stadia, 2004.
**Rafael Paula Barbosa** (1924 Safim – 2. tammikuuta 2007 Dakar) oli guineabissaulainen poliitikko.

Barbosa syntyi guinealais-kapverdeläiseen perheeseen. Työskennellessään Bissaussa julkisten töiden esimiehenä hän osallistui Guinean ja Kap Verden afrikkalaisen itsenäisyyspuolueen PAIGC:n perustamiseen vuonna 1956. Barbosa toimi puolueen keskuskomitean johtajana, kunnes Portugalin valtiollinen poliisi pidätti hänet vuonna 1962. PAIGC syytti vuonna 1969 vapautunutta Barbosaa tietojen vuotamisesta portugalilaisille, minkä johdosta hänet erotettiin puolueesta vuonna 1970.

Guinea-Bissaun itsenäistyttyä PAIGC syytti Barbosaa maanpetoksesta Amílcar Cabralin murhaan liittyen. Hänet tuomittiin kuolemaan vuonna 1976, mutta seuraavana vuonna tuomio muutettiin 15 vuoden pakkotyöksi. João Bernardo Vieiran vallankaappauksen aikana vuonna 1980 Barbosa päästettiin vähäksi aikaa pois vankilasta, mutta lopullisesti hänet vapautettiin vasta vuonna 1990, jolloin hän perusti vähämerkityksiseksi jääneen Frente Democrática Social -puolueen. Barbosa kuoli pitkän sairauden jälkeen Senegalissa.

Lähteet
-------

1. 1 2  Mendy, Peter Karibe & Lobban, Richard A. Jr.: *Historical Dictionary of the Republic of Guinea-Bissau: Fourth Edition*, s. 45. Landam, Toronto, Plymouth: The Scarecrow Press, 2013. ISBN 978-0-8108-5310-2.
Mas-soravaunulla lastattu JR21 -lavettivaunu radankunnostusjunassa kesällä 2005; vaihtotyötä suorittaa LWR 6
**Lavettivaunu** on erityisrakenteinen kapearaiteisen radan kuljetusvaunu, jonka avulla voidaan kuljettaa normaali- tai leveäraiteista kalustoa kapearaiteisella radalla.

Lavettivaunujen käyttö on ollut kohtalaisen yleistä hitaan ja kalliin siirtokuormauksen välttämiseksi.[1] Useimmat Suomessa olleet lavettivaunut olivat leveäraiteisten vaunujen siirtoon tarkoitettuja neliakselisia telivaunuja. Niiden yläpuoli muodosti eräänlaisen kiskotuksen, johon voitiin siirtää erityiseltä kuormauspisteeltä leveäraiteisia vaunuja. Lastattu vaunu kiinnitettiin paikalleen pyörien kahta puolta asetetuilla säädettävillä kiiloilla.

Lähteet
-------

* Markku Nummelin: Kapearaiteiset rautatiet - Narrow gauge railways, Laaksonen 2003 ISBN 951-98475-4-5

### Viitteet

1. ↑  Nummelin, s. 46, 48, 49, 56

Aiheesta muualla
----------------

* Kapeat kiskot : Suomen yleiselle liikenteelle avatut yksityiset kapearaiteiset rautatiet / toimittajat: Matti Bergström, Erkki Einola ja Olavi Kilpiö ISBN 951-96543-1-3
* Alameri, Kalliomäki, Nummelin, Ojanperä: Jokioisten rautatie - 100 vuotta liikenteelle avaamisesta, Museorautatieyhdistys 1998
* Resiina-lehti 3/86, s. 18
* 
*
**Bruno Guimarães Rodriguez Moura** (s. 16. marraskuuta 1997 Rio de Janeiro) on brasilialainen jalkapalloilija, pelipaikaltaan keskikenttäpelaaja. Hän edustaa Englannin Valioliigan Newcastle Unitedia, johon hän siirtyi tammikuussa 2022 Ranskan Ligue 1:ssä pelaavasta Lyonista.

Bruno Guimarães edusti kotimaassaan Audaxia ja Athletico Paranaensea. Jälkimmäisessä joukkueessa hän voitti Copa Sudamericanan vuonna 2018. Hän siirtyi ranskalaisseura Lyoniin tammikuussa 2020. Kevään 2020 aikana hän pelasi kolme Ligue 1:n ottelua ja neljä Mestarien liigan ottelua. Kaudella 2020–2021 hän pelasi 33 Ligue 1 -ottelua, joissa hän teki kolme maalia. Kaudella 2021–2022 hän pelasi Ligue 1:ssä 20 ottelua ja Eurooppa-liigassa viisi ottelua. Tammikuun lopun seurasiirron jälkeen hän pelasi Newcastle Unitedissa loppukauden aikana 17 valioliigaottelua ja teki niissä viisi maalia, joista kaksi huhtikuussa 2–1-kotivoitossa Leicester Cityä vastaan. Kaudella 2022–2023 hän teki 32 liigaottelussa neljä maalia.

Bruno Guimarães pelasi Brasilian alle 23-vuotiaiden maajoukkueessa. Brasilian A-maajoukkueessa hän on pelannut kymmenen ottelua, joista ensimmäisen marraskuussa 2020. Maaliskuussa 2022 hän teki maalin MM-karsintaottelussa Boliviaa vastaan. MM-kilpailuissa 2022 hän tuli vaihdosta kentälle kahdessa alkulohko-ottelussa. Hän pelasi Tokion olympialaisissa 2021 kultaa voittaneen Brasilian olympiajoukkueen kaikissa kuudessa ottelussa lähes täydet minuutit ja oli välieräottelun Meksikoa vastaan ratkaisseessa rangaistuspotkukilpailussa yksi Brasilian neljästä maalintekijästä.

Lähteet
-------

1. 1 2 3  Bruno Guimarães Transfermarkt-sivustolla (englanniksi)

  

Newcastle United – Englannin Valioliiga
1 Dúbravka |
2 Trippier |
3 Dummett |
4 Botman |
5 Schär |
6 Lascelles |
7 Joelinton |
9 Wilson |
10 Saint-Maximin |
11 Ritchie |
12 Lewis |
13 Targett |
14 Isak |
17 Krafth |
18 Karius |
19 Manquillo |
21 Fraser |
22 Pope |
23 Murphy |
24 Almirón |
27 M. Longstaff |
28 Willock |
29 Gillespie |
32 Anderson |
33 Burn |
36 S. Longstaff |
39 Guimarães |
  Ashby |
  Gordon |
Manageri Howe

Brasilian joukkue – Jalkapallon MM-kilpailut 2022
1 Alisson |
2 Danilo |
3 Thiago Silva |
4 Marquinhos |
5 Casemiro |
6 Alex Sandro |
7 Paquetá |
8 Fred |
9 Richarlison |
10 Neymar |
11 Raphinha |
12 Weverton |
13 Dani Alves |
14 Militão |
15 Fabinho |
16 Alex Telles |
17 Bruno Guimarães |
18 Gabriel Jesus |
19 Antony |
20 Vinícius Júnior |
21 Rodrygo |
22 Éverton Ribeiro |
23 Ederson |
24 Bremer |
25 Pedro |
26 Martinelli |
Valmentaja Tite
**Puolitushaku** eli **binäärihaku** (engl. *binary search*) on tietojenkäsittelytieteessä tehokas ja yleisesti käytetty hakualgoritmi tiedon etsimiseen järjestetystä taulukosta.

Puolitushaun ideana on etsiä etsittävää alkiota taulukon keskeltä, ja mikäli alkiota ei löytynyt, voidaan alkion etsimistä jatkaa alkuperäisen taulukon alku- tai loppupään puolivälistä riippuen siitä onko haettava arvo pienempi vai suurempi kuin taulukon keskellä oleva alkio. Koska jokainen hakuaskel puolittaa taulukon josta alkiota haetaan, on algoritmin asymptoottinen suoritusaika {\displaystyle O(\log n)}, missä n on alkioiden lukumäärä. Voidaan osoittaa, että tätä asymptoottisesti nopeampaa vertailuihin perustuvaa algoritmia etsiä alkio taulukosta ei ole.

Seuraava puolitushaun pseudokoodi palauttaa indeksin, josta haettava alkio löytyy:

```
Puolitushaku(taulu, haettava, vasen, oikea)
    **while** vasen <= oikea
        keski = (vasen+oikea)/2
        **if** taulu[keski] == haettava
            **return** keski
        **if** haettava < taulu[keski]
            oikea = keski-1
        **else** 
            vasen = keski+1
    **return** null
```

Koska yllä oleva algoritmi ei käytä rekursiota, on tilavaativuus yllä olevassa toteutuksessa {\displaystyle O(1)} eli algoritmi vaatii vain vakiomäärän muistia.

Käytännössä moni ohjelmoija tekee virheen kirjoittaessaan `(vasen + oikea) / 2`, sillä useimmissa ohjelmointikielissä kokonaislukuarvo `vasen + oikea` voi pyörähtää tällöin ympäri. Oikea ratkaisu on kirjoittaa esimerkiksi `vasen + ((oikea – vasen) / 2)`.*kenen mukaan?*

Lähteet
-------

* Grossman, David A. & Frieder, Ophir: *Information retrieval: algorithms and heuristics*. Second edition. Dordrecht: Springer, 2004. ISBN 1-4020-3003-7. (englanniksi)

Aiheesta muualla
----------------

* Kuvia tai muita tiedostoja aiheesta **Puolitushaku** Wikimedia Commonsissa
**Jari Antero Hemmilä** (s. 18. marraskuuta 1959 Tampere) on suomalainen kestävyys- ja keskimatkojen juoksija sekä maastojuoksija. 

Hemmilä on kirjoittanut kirjat *Lentävä lähtö – kuntojuoksijan käsikirja* (2007) ja *Juoksen, siis olen* (2020).

Hemmilä voitti 5 000 metrin juoksun Suomen mestaruuden vuonna 1985 ajalla 13.48,25. Samana vuonna hän voitti pitkän radan maastojuoksun SM-kultaa. 

Varsinaisen juoksu-uransa jälkeen Hemmilä on jatkanut juoksemista kymmenien vuosien ajan terveyttä korostavan juoksunäkemyksen mukaisesti. Hän on myös valmentanut kilpa- ja kuntojuoksijoita sekä päätoimittanut aikakauslehtiä Runner's World Suomi ja Juoksu&Hiihto-lehti.

Henkilökohtaiset ennätykset
---------------------------

|  |  |  |
| --- | --- | --- |
| 1 500 m | 3.41,71 | 1980 |
| 3 000 m | 7.56,29 | 1983 |
| 5 000 m | 13.44,85 | 1983 |
| 10 000 m | 28.21,74 | 1984 |
| 15 km (maantie) | 44.17 | 1980 |
| 10 mailia (maantie) | 49.10 | 1981 |
| puolimaraton (maantie) | 1.05.04 | 1984 |
| 25 km (maantie) | 1.17.31 | 1982 |
| maraton | 2.16.11 | 1983 |

Lähteet
-------

1. 1 2  Jari Hemmilä Tilastopaja (vaatii kirjautumisen, maksullinen palvelu).
2. ↑
3. ↑  Juokseminen on satojentuhansien vuosien ajan ollut ihmisen jalostunein liikuntamuoto *www.sttinfo.fi*.  17.3.2021. Viitattu 18.4.2021.
4. ↑
Kamen Tšanev (2019)
**Kamen Tšanev** (27. elokuuta 1964 Sliven – 26. marraskuuta 2020 Stara Zagora) oli bulgarialainen ooppera- ja konserttilaulaja, äänialaltaan tenori.

Tšanev valmistui Bulgarian kansallisesta Pantšo Vladigerov -musiikkiakatemiasta ja täydensi opintojaan sitten Roomassa. Ensiesiintymisensä hän teki herttuan roolissa *Rigoletto*-oopperassa Sofiassa. Hän toimi solistina Bulgarian kansallisoopperassa ja -baletissa sekä Prahan valtionoopperassa. Kansainvälisellä urallaan Tšanev esiintyi Yhdysvalloissa, Etelä-Koreassa, Alankomaissa, Italiassa, Portugalissa, Israelissa, Unkarissa, Puolassa ja muualla. Hän vieraili myös Savonlinnan oopperajuhlilla. Ensimmäisen esiintymisensä Wienin valtionoopperassa hän teki vuonna 2007. Kaikkiaan Tšanev esiintyi uransa aikana yli kolmessakymmenessä pääroolissa.

Tšanev sai tartunnan koronaviruspandemiassa marraskuussa 2020 ja kuoli siihen Stara Zagorassa saamastaan sairaalahoidosta huolimatta.

Lähteet
-------

1. 1 2 3 4  World famous Bulgarian opera singer Kamen Chanev dies of Covid-19 BNT
2. ↑  November 2020 Obituaries Classical Music Daily
3. 1 2 3 4  Bulgarian international opera star Kamen Chanev dies of Covid-19 The Sofia Globe
4. ↑  Tenor, 56, dies of Covid Slipped Disc


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat
* Tšekki

 |
|  |
| Muut | 
* Europeana

 |

 |
**Kameraalinen** (lat. *camera* 'hovin talousvirasto') tarkoittaa julkiseen talouteen ja hallintoon liittyviä asioita. Julkiseen talouteen kuuluvat verotusasiat ja monet tilinpitoon liittyvät hallintoasiat.

Kameraalitieteet
----------------

Kameraalitieteisiin kuuluivat ne tieteenhaarat, jotka käsittelivät valtiontalouden perusteita eli hallitsijan kamarin hoitoa ja kartuttamista. Ne kehittyivät Saksassa 1600-luvulla. Kameraalitieteet jaettiin kameralistiikkaan ja kameraalilainoppiin. Edellisestä on kehittynyt nykyinen finanssioppi ja jälkimmäisestä finanssi(hallinto)oikeus.

Kameraalitutkinto
-----------------

Kameraalitutkinto oli virkatutkinto, joka oli käytössä Ruotsin yliopistoissa (ml. Turun akatemia) 1799–1863. Tutkinto lakkautettiin Suomen tultua suurruhtinaskunnaksi 1809, mutta se palautettiin 1817 eri nimellä. Vanha nimi palasi käyttöön 1828 Keisarillisessa Aleksanterin-Yliopistossa. Tutkinto antoi pätevyyden virkoihin Suomen valtosihteerinvirastossa, senaatin talousosastolla ja yleisessä revisionioikeudessa. Lisäksi tutkinnon suorittanut sai toimia lääninsihteerinä ja lääninkamreerina. Tutkintovaatimuksena oli ylioppilastodistus, tarvittavat siviilioikeudelliset ja tieteelliset tiedot kullekin viralle. Tutkinto jakaantui jossain vaiheessa ylempään ja alempaan tutkintoon ja ne yhdistettiin vuonna 1871 tutkintouudistuksessa.

Uuudistuksen jälkeen kameraalitutkinto oli alempi hallintotutkinto, jonka saattoi suorittaa Keisarillisen Aleksanterin-Yliopiston lainopillisessa tiedekunnassa vuosina 1871–1894. Muut keisarillisen julistuksen 17B/1871 tuntemat tutkinnot olivat yleinen oikeustutkinto ja tuomarintutkinto. Talous- ja hallintolainsäädännön tuntemusta korostavasta kameraalitutkinnosta kehittyi alempi oikeustutkinto (nyk. oikeusnotaari), ja se tuotti kelpoisuuden alempiin hallintovirkoihin. Kameraalitutkinto lakkautettiin keisarillisella julistuksella 35D/1894.

Kameraalihovi
-------------

Kameraalihoviksi kutsuttiin Vanhan Suomen veronkanto- ja talousasioita 1700-luvulla hoitanutta virastoa, joka sijaitsi Viipurissa.

Kameraalisiirto
---------------

Kameraalisiirrosta säädettiin lailla nro 183/1925. Kun Suomen kunnallista, oikeudellista tai hallinnollista jakoa muutettiin, saattoivat saman tilan eri tilukset joutua eri hallinto- tai tuomiopiiriin. Jos tilan eri tilukset haluttiin erottaa myös kameraalisessa suhteessa toisistaan, piti tehdä kameraalisiirto. Erottamisen suoritti maaherra valtioneuvoston määräyksestä lohkomislainsäädännön mukaisesti. Käytännön työn teki toimitusmaanmittari maaherran määräyksestä.

Kameraalimerkintä
-----------------

Kameraalimerkinnäksi nimitetään vanhoissa käsikirjoituksissa olevia, myöhemmästä voudinkirjaksi tai muuksi tilikirjaksi sitomisesta johtuvia merkintöjä.

Katso myös
----------

* Kameralismi

Lähteet
-------

1. 1 2 3 4  *Facta 2001*, 7. osa, palsta 540. WSOY 1981.
2. ↑  Förvaltningshistorisk ordbok Svenska litteratursällskapet i Finland. Viitattu 26.10.2020.
Luminosa Bogliolo alle 23-vuotiaiden EM-kilpailuissa 2017.
**Luminosa Bogliolo** (s. 3. heinäkuuta 1995) on italialainen pika-aitajuoksija.

Bogliolo voitti 100 metrin aitajuoksussa kultaa Napolissa käydyissä universiadeissa heinäkuussa 2019 ja oli kuukautta myöhemmin lajinsa ykkönen Euroopan joukkuemestaruuskilpailuissa. Välimeren kilpailuissa 2018 hän saavutti hopeaa. Berliinin EM-kilpailuissa 2018 ja Dohan MM-kilpailuissa 2019 hän karsiutui välierissä. Toruńin sisäratojen EM-kilpailuissa 2021 hän sijoittui 60 metrin aitajuoksussa kuudenneksi. Samana vuonna järjestetyissä Tokion olympialaisissa hän karsiutui 100 metrin aitajuoksun välierissä Italian ennätysajalla 12,75. Hän on voittanut Italian-mestaruuden ulkoradoilla 100 metrin aitajuoksussa vuosina 2018, 2019, 2020 ja 2021 sekä sisäradoilla 60 metrin aitajuoksussa vuonna 2019.

Lähteet
-------

1. 1 2 3 4  Luminosa Bogliolo Kansainvälinen yleisurheiluliitto.  (englanniksi)
2. ↑  Big wins for Switzerland on last night of Athletics  13.7.2019. International University Sports Federation. Viitattu 11.8.2020. (englanniksi)
3. ↑  European Athletics Team Championships – Bydgoszcz 2019 European Athletics. Viitattu 11.8.2020. (englanniksi)
4. ↑  Barker, Philip: Guliyev wins in record breaking time as athletics kicks into gear at Mediterranean Games *Inside the Games*.  29.6.2018. Viitattu 11.8.2020. (englanniksi)
5. ↑  Luminosa Bogliolo Tilastopaja (vaatii kirjautumisen, maksullinen palvelu).  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Bruno Dominix Hortelano Roig** (s. 18. syyskuuta 1991 Wollongong, Australia) on espanjalainen pikajuoksija. Hän opiskeli yliopistossa New Yorkissa. 100 metrillä Hortelanon ennätys on 10,06, 200 metrillä 20,04 ja 400 metrillä 44,69. Ajat ovat myös Espanjan ennätyksiä.

Amsterdamin EM-kilpailuissa 2016 Hortelano voitti kultaa 200 metrillä ja sijoittui 100 metrillä neljänneksi. Berliinin EM-kilpailuissa 2018 hän sai 4 × 400 metrin viestissä pronssia ja sijoittui 200 metrillä neljänneksi. Belgradin sisäratojen MM-kilpailuissa 2022 hän kuului Espanjan hopeajoukkueeseen 4 × 400 metrin viestisä. Olympialaisissa 2016 Rio de Janeirossa, MM-kisoissa 2013 Moskovassa ja EM-kisoissa 2012 Helsingissä Hortelano selviytyi semifinaaleihin asti 200 metrillä. 

Alle 23-vuotiaiden EM-kisoissa 2013 Tampereella Hortelano juoksi pronssia saavuttaneessa Espanjan pikaviestijoukkueessa, jonka muut jäsenet olivat Eduard Viles, Adrià Burrel ja Eusebio Cáceres, ja lisäksi sijoittui 200 metrillä viidenneksi ja juoksi viidenneksi sijoittuneessa 4 × 400 metrin viestijoukkueessa.

Lähteet
-------

* Bruno Hortelano Kansainvälinen yleisurheiluliitto.  (englanniksi)
* 
* Bruno Hortelano (Arkistoitu – Internet Archive) (pdf) Espanjan yleisurheiluliitto
* Bruno Hortelano Tilastopaja (vaatii kirjautumisen, maksullinen palvelu).  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Róbert Zimonyi** (s. *Róbert Zverzsina*, 18. huhtikuuta 1918 Sárvár, Unkari – 2. helmikuuta 2004 Miami, Florida, Yhdysvallat) oli unkarilaissyntyinen, mutta myöhemmin yhdysvaltalaistunut soudun olympiavoittaja. Zimonyi oli 170 senttimetriä pitkä ja painoi 52 kilogrammaa.

Zimonyi saavutti perämiehellisestä kaksikosta pronssia yhdessä Antal Szendeyn ja Béla Zsitnikin kanssa vuoden 1948 kesäolympialaisista Lontoosta, toimien itse perämiehenä. Hän kilpaili Unkarin väreissä myös vuoden 1952 kesäolympialaisissa Helsingissä.

Vuonna 1956 Zimonyi pakeni Unkarin kansannousun myötä Yhdysvaltoihin ja sai maan kansalaisuuden. 16 vuotta edellisestä olympiamitalistaan, Zimonyi saavutti kultaa kahdeksikon perämiehenä vuoden 1964 kesäolympialaisista Tokiosta. Yhdysvaltain riveissä hän saavutti myös kultaa nelikosta vuoden 1967 Pan-Amerikan kisoista Winnipegistä. 

Zimonyi kuoli 85-vuotiaana vuonna 2004.

Lähteet
-------

1. 1 2 3  Róbert Zimonyi *Olympedia*. Viitattu 19.4.2021. (englanniksi)
2. ↑  Erola, Lasse: Olympialaisten outoja tapauksia. Paasilinna 2014, s. 182
**Katrín Fjeldsted** (s. 6. marraskuuta 1946) on islantilainen lääkäri ja itsenäisyyspuolueen poliitikko, joka toimi kansanedustajana Alþingissä vuosina 1999–2003.

Katrín syntyi Reykjavíkissä. Hän opiskeli lääketiedettä Islannin yliopistossa ja valmistui vuonna 1973. Vuosina 1974–1979 hän suoritti jatko-opintoja Britanniassa ja erikoistui vuonna 1980 yleislääketieteeseen. Vuosina 1979–1980 hän toimi apulaiskaupunginlääkärinä. Vuodesta 1980 lähtien hän työskenteli Fossvogurin terveyskeskuksessa Reykjavíkissa ja toimi sen ylilääkärinä vuosina 1980–1982 ja 1997–2002.

Vuosina 1982–1994 Katrín istui Reykjavíkin kaupunginvaltuustossa ja vuosina 1986–1994 kaupunginhallituksessa. Vuosina 1985–1994 hän toimi kaupunginvaltuuston 2. varapuheenjohtajana. Vuosina 1995–1999 hän toimi Islannin yleislääkäriliiton puheenjohtajana. Vuonna 1999 hänet valittiin Alþingiin, jossa hän istui vuoteen 2003 asti. Vuosina 1999 ja 2000 hän istui Yhdistyneiden kansakuntien yleiskokouksessa.

Lähteet
-------

1. 1 2  Katrín Fjeldsted *Æviágrip þingmanna frá 1845*. Alþingi.  Arkistoitu 14.5.2023. Viitattu 14.5.2023. (islanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Luminor Bank AS** on virolainen pankki, joka toimii Viron lisäksi paikallisten sivuliikkeiden ja tytäryhtiöiden kautta myös Latviassa ja Liettuassa. Luminor on Baltian maiden kolmanneksi suurin pankki.

Historia
--------

Luminor perustettiin syksyllä 2017, kun pohjoismaiset Nordea ja DNB yhdistivät Baltian maiden liiketoimintansa. Pankit olivat tiedottaneet yhdistymisaikeesta alun perin kesällä 2016. Nordea ja DNB sopivat uuden pankin äänioikeuden jakamisesta keskenään puoliksi, mutta Luminorin taloudellisista oikeuksista Nordea sai 56,5 % ja DNB puolestaan 43,5 %. Aloittaessaan toimintansa Luminorille siirtyi noin 930 000 DNB:n ja noin 350 000 Nordean vanhaa asiakasta.

Nordea ja DNB tiedottivat syyskuussa 2018, että ne myyvät 60 prosentin osuuden Luminorista pääomasijoitusyhtiö Blackstonelle. Kaupan jälkeen sekä Nordealle että DNB:lle jäi noin 20 prosentin osuus Luminorista. Blackstone teki kuitenkin myös sopimuksen Nordean kanssa sen osuuden ostamisesta tulevien vuosien aikana, kun taas DNB oli ilmaissut halukkuutensa jatkaa Luminorin omistajien joukossa. Blackstonen edustajat katsoivat, että pääomasijoittajana he saattaisivat tähdätä pankin pörssilistaukseen muutaman vuoden päästä.

Lähteet
-------

1. 1 2 3 4 5  Vahtla, Aili: European Commission clears Blackstone to buy Luminor *news.err.ee*.  22.1.2019. ERR News. Viitattu 1.12.2019. (englanniksi)
2. ↑  Luminor group subsidiary companies *luminor.ee*. Luminor Bank AS. Viitattu 1.12.2019. (englanniksi)
3. ↑  Nordea ja DNB yhdistivät Baltian toimintonsa *is.fi*.  2.10.2017. Taloussanomat. Viitattu 6.12.2019.

Aiheesta muualla
----------------

* Luminor (viroksi, englanniksi, venäjäksi)
**Puolivampyyri**, (engl. *dhampir*), on kirjallisuudessa, mytologiassa, populaarikulttuurissa yms. esiintyvä vampyyrin (usein miespuolisen) ja ihmisen (usein naisen) jälkeläinen, mutta joidenkin versioiden mukaan puolivampyyriksi voi päätyä muutenkin. 

Vanhan Transilvanialaisen tarun mukaan Dhampir-niminen vampyyrin poika oli ainoa, joka pystyi näkemään, tai tappamaan näkymättömiä vampyyreita.

Puolivampyyrit populaarikulttuurissa
------------------------------------

Puolivampyyri vampyyrinmetsästäjänä on suosittu teema populaarikulttuurissa, esimerkkinä Marvel Comicsin sarjakuvahahmo Blade (Bladen asema puolivampyyrina tosin on kiistelty, sillä hänen isänsä ei ollut vampyyri, vaan Bladen äitiä puri vampyyri Bladen ollessa vielä kohdussa, ja näin Bladesta tuli immuuni vampyyriksi muuttumiselle, mutta myöhemmin hän sai vampyyrien kykyjä itselleen, kun Michael Morbius puri häntä). 

Puolivampyyreilla on yleensä joitain vampyyrimaisia kykyjä, kuten voima, nopeus ja refleksit, mutta he ovat usein immuuneja vampyyrien heikkouksille (kuten auringonvalo ja krusifiksit). Toisaalta puolivampyyrit ovat yleensä kuolevaisia. 

### Tunnettuja puolivampyyreja

* Blade
* Darren Shan
* Harlan Draka, *Dampyr*-sarjakuvan päähenkilö
* Alek Knight
* Connor, sielullisen vampyyrin Angelin poika *Angel*-televisiosarjassa.
* *BloodRayne*-nimisessä pelisarjassa esiintyy useita puolivampyyrejä, kuten päähenkilö Rayne
* Destiny Weller
* D (*Vampirehunter D*)
* Renesmee Cullen, Bella Swanin ja Edward Cullenin lapsi *Aamunkoissa* (*Houkutus*-kirjasarjan neljäs kirja).
* Alucard, yksi *Castlevania*-pelisarjan päähahmoista
Esteban Huertas, kuva noin vuodelta 1900.
**Esteban Huertas López** (1876 Umbita, Kolumbia – 1943 Panamá, Panama) oli panamalainen kenraali. 

Esteban Huertas syntyi Umbitassa Kolumbiassa. Hän pakeni kotoaan 8-vuotiaana ja liittyi armeijaan. Sotilaana hän sai urheutensa ja kyvykkyytensä ansiosta paljon kunniaa ja mainetta. Huertas menetti vasemman kätensä kanuunan kanssa tapahtuneen onnettomuuden takia, ja joutui käyttämään siitä lähtien puusta tehtyä proteesia. Vuonna 1902 vasta 26-vuotias Huertas ylennettiin kenraaliksi. Hän osallistui vuonna 1903 Panaman itsenäistymiseen johtaneeseen sisällissotaan, mutta maan itsenäistyttyä vastavalittu presidentti Manuel Amador Guerrero alkoi suhtautua vainoharhaisesti nuoreen kenraaliin. Lopulta vuoden 1904 loppupuolella vallankaappausta pelännyt Amador erotti Huertasin armeijasta. Esteban Huertas kuoli Panamán kaupungissa vuonna 1943.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
**Lou Yun** (kiin. 樓 雲, s. 23. kesäkuuta 1964 Hangzhou) on kiinalainen telinevoimistelun olympiavoittaja ja maailmanmestari. Hän on pituudeltaan 158 cm.

Lou saavutti Los Angelesin olympialaisissa 1984 kultaa hypyssä pistein 19,950 sekä hopeaa permannolla ja joukkuekilpailussa. Rekillä hän sijoittui neljänneksi. Hän uusi hypyn kultamitalinsa Soulissa 1988 pistein 19,875. Lisäksi hän saavutti pronssia permannolla sekä oli neljäs joukkuekilpailussa, kuudes renkailla ja kahdestoista 12-ottelussa.

Lou saavutti MM-kilpailuissa Budapestissa 1983 kultaa nojapuilla ja joukkuekilpailussa, pronssia 12-ottelussa ja sijoittui neljänneksi hypyssä. Montrealissa 1985 hän sai hopeaa hypyssä ja joukkuekilpailussa. Rotterdamissa 1987 hän voitti maailmanmestaruuden permannolla ja hypyssä sekä saavutti hopeaa joukkuekilpailussa. Lisäksi hän oli seitsemäs 12-ottelussa ja kahdeksas nojapuilla.

Lou saavutti Aasian kisoissa kultaa hypyssä ja joukkuekilpailussa sekä New Delhissä 1982 että Soulissa 1986. Lisäksi hän sai 1986 pronssia 12-ottelussa, nojapuilla ja renkailla. Universiadeissa hän saavutti kultaa hypyssä ja hopeaa joukkuekilpailussa sekä Edmontonissa 1983 että Zagrebissa 1987. Hän voitti lisäksi permannon kultaa 1987.

Lähteet
-------

1. 1 2 3 4  Lou Yun *olympedia.org*. Viitattu 28.11.2020. (englanniksi)
2. 1 2 3 4  Lou Yun (CHN) *gymn-forum.net*. Viitattu 29.11.2020. (englanniksi)
3. ↑  Horse Vault, Men *olympedia.org*. Viitattu 28.11.2020. (englanniksi)
4. ↑  Horse Vault, Men *olympedia.org*. Viitattu 28.11.2020. (englanniksi)
**Carl August Bolle** (1821 Schöneberg – 17. helmikuuta 1909 Berliini) oli saksalainen luonnontutkija ja keräilijä.

Bolle syntyi varakkaaseen berliiniläisperheeseen. Hän opiskeli lääketiedettä ja luonnontieteitä Berliinissä ja Bonnissa. 1846 hän väitteli tohtoriksi Alppien kasvillisuudesta, väitöskirjan nimi oli *De vegetatione alpina in Germania extra Alpes obvia*. Vuosina 1852 ja 1856 Bolle matkusti Kap Verdellä ja Kanariansaarilla. Matkoistaan hän kirjoitti teoksen *Meiner zweiter Beitrage zur Vogelkunde der Canarischen Inseln in* (1857).

Bolle oli perustamassa Saksan lintutieteellistä yhdistystä (Deutsche Ornithologen-Gesellschaft) vuonna 1867. Alfred Edmund Brehmin kuoltua Bolle toimi yhdistyksen puheenjohtajana vuodesta 1884 alkaen.

Bolle nimesi kanariankirvisen (*Anthus berthelotii*) Sabin Berthelotin kunniaksi 1862. Kanariankyyhky (*Columba bollii*) ja valkopääsäihkyjä (*Phoeniculus bollei*) on nimetty Bollen kunniaksi.

Bollen nimeämien kasvien tieteellisissä nimissä käytetään sen jälkeen liittettävää auktorilyhennettä **Bolle**.

Lähteet
-------

1. ↑  ITIS
2. ↑  Bolle, Carl (Karl) August (1821-1909) *International Plant Names Index – IPNI*. Viitattu 6.10.2020. (englanniksi)

Aiheesta muualla
----------------

* Kuvia tai muita tiedostoja aiheesta **Carl Bolle** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Alankomaat

 |
|  |
| Tieteilijät | 
* International Plant Names Index

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Göthe Hedlund** (30. heinäkuuta 1918 Tukholma, Ruotsi – 15. joulukuuta 2003) oli ruotsalainen pikaluistelija ja olympiamitalisti.

Hedlund kilpaili ensimmäisen kerran EM-kisoissa ennen toista maailmansotaa talvella 1939 Riiassa Latviassa. Hänen sijoituksensa niissä kisoissa oli 16. Kaksi viikkoa myöhemmin MM-kisoissa Helsingissä, mutta hän pääsi niissä luistelemaan vain kolme matkaa. Käynnistynyt maailmansota keskeytti kansainväliset kilpailut, joten kilpailut jäivät vähäisiksi kansallisiksi tapahtumiksi. 

Maailmansodan päätyttyä Hedlund saavutti vuonna 1946 järjestetyissä EM-kisoissa mestaruuden. Samana keväänä 1946 järjestettiin vielä epäviralliset MM-kisat Oslossa. Niissä hän sijoittui hoopealle. Seuraavana vuonna 1947 hän oli saavuttamassa Ruotsille EM-kisoissa kaksoisvoiton Åke Seyffarthin ottaessa mestaruuden ja Hedlundin sijoittuessa toiseksi. Sodan jälkeiset ensimmäiset talviolympialaiset Sveitsin St. Moritzissa helmikuussa 1948 toivat Hedlundille pronssimitalin 5 000 metrillä norjalaisten jäljessä ajalla 8.34,8. Kaksi viikkoa olympialaisten jälkeen järjestetyissä EM-kisoissa Hedlund saavutti vielä hopeamitalin.

Hedlundin ura jatkui vielä vuoteen 1952. Hän kuoli vuonna 2003 Lidingössä 85 vuoden iässä.

Lähteet
-------

1. ↑  Mannerla, Einari & Pirhonen, Pentti: *Mitä Missä Milloin 1952*, s. 355. Helsinki: Kustannusosakeyhtiö Otava, 1951.
2. ↑  Sports Reference LLC: Göthe Hedlundin olympiasijoitukset (Arkistoitu – Internet Archive)
3. ↑  Speedsckating-tietokanta: Göthe Hedlundin ijoitukset
**Güler Sabancı** (s. 1955, Adana, Turkki) on turkkilainen yritysjohtaja. Hänen isoisänsä Hacı Ömer Sabancı (1906–66) perusti 1930-luvulla alkujaan tekstiilialan yrityksen. Siitä on sittemmin kehittynyt Turkin rikkaimpiin kuuluvan Sabancı-suvun monialakonserni, jonka sijoituksia hoidetaan Sabancı Holding -yhtiön välityksellä. Güler Sabancı on tämän holdingyhtiön toimitusjohtaja (2018). Hän toimii myös suvun mukaan nimetyn Sabancı-yliopiston pääjohtajana ja on Turkin suurimman yksityisesti omistetun säätiön, Sabancı-säätiön hallituksen puheenjohtaja. Vuodesta 2013 hän on ollut myös Siemen AG:n johtokunnan jäsen.

Yhdysvaltalainen talousjulkaisu Forbes luokitteli Sabancın vuoden 2017 maailman vaikutusvaltaisimpien naisten listallaan sijalle 58. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 17. sijalle (2017).

Vuonna 2016 yhteensä 16 maassa toimivan Sabancı-yhtymän liikevaihto oli noin 11,5 miljardia dollaria. Yhtymän toimialoja ovat pankki- ja vakuutustoiminta, energia, vähittäismyynti ja tuotannollinen teollisuus (auto-, ruoka- ja tupakkateollisuus, turismi, kemikaalit). Yhtymän liikevaihto kasvoi 12 prosenttia ja liikevoitto 19 prosenttia edellisvuodesta.

Sabancılla on alempi korkeakoulututkinto (B.A./B.Sc.) Boğaziçi-yliopistosta. Hän on naimaton.

Lähteet
-------

1. 1 2 3 4  Melinda C. Shepherd: Güler Sabancı. Turkish business executive britannica.com. Viitattu 30.4.2018. (englanniksi)
2. 1 2 3  58. Güler Sabanci. Chair-Managing director, Sabanci Holding (The World's 100 Most Powerful Women, 2017 ranking)  2017. Forbes, forbes.com. Viitattu 30.4.2018. (englanniksi)
3. 1 2 3 4  Arkistoitu kopio17. Güler Sabancı (Most Powerful Women in business outside the U.S. 2017 lista)  2017. Fortune, fortune.com.  Arkistoitu 4.4.2018. Viitattu 30.4.2018. (englanniksi)
4. ↑  The World's 100 Most Powerful Women (Maailman 100 vaikutusvaltaisinta naista)  2017. Forbes, forbes.com. Viitattu 30.4.2018. (englanniksi)
5. ↑  MWP International (Most Powerful Women in business outside the U.S. 2017 list)  2017. Fortune, fortune.com. Viitattu 30.4.2018. (englanniksi)

Aiheesta muualla
----------------

* Kuvia tai muita tiedostoja aiheesta **Güler Sabancı** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Güler Sabancı
**Róisín-luokka** on Irlannin laivaston kahden ulkovartiolaivan muodostama alusluokka, jonka alukset valmistuivat 1999 ja 2001.

Suunnittelu
-----------

STX Canada Marine (aiemmin Kvaerner Masa Marine) suunnittelemat alukset ovat teräsrunkoisia. Niiden suunnittelu perustui vuonna 1995 valmistuneista Mauritanian laivaston Vigilant-luokan vartiolaivoista saatuihin kokemuksiin, mutta ilman helikoptereiden tarvitsemia tilavarauksia. Aluksilla on korkea automaatiotaso, mikä mahdollistaa pienehkön miehistön (vain 44 miestä). Miehistön tilat on tehty mukaviksi, mikä mahdollistaa pitkät yhtäjaksoiset partiomatkat.

### Asejärjestelmät

*LÉ Niamhin* 76 mm OTO Melara Compact
Alusten pääaseena on etukannelle asennettu 76 millimetrin OTO Melara Compact, joka mahdollistaa ammunnan sekä ilma- että pintamaaliin. Tykin tulinopeus on 85 laukausta minuutissa. Lisäksi aluksella on kaksi 20 millimetrin Rheinmetall Rh202 -ilmatorjuntakanuunaa sekä kaksi 12,7 millimetrin Browning konekivääriä.

*LÉ Róisínin* tulenjohtojärjestelmää
Pääaseen tulenjohtojärjestelmänä on Ultra Electronicsin tuliasemajärjestelmä sekä Radamecin 1500 suuntain, joihin on kytketty TV-kamera, lämpötähtäin sekä laseretäisyysmittari. Järjestelmä kykenee havaitsemaan pienen aluksen jopa 12 kilometriin. Aluksella on lisäksi Kelvin Hughesin E-, F- ja I-alueen merivalvontatutka, joka on sijoitettu maston huippuun sillan yläpuolelle, sekä saman valmistajan I-alueen merenkulkututka. 

*LÉ Róisínin* 20 mm Rheinmetall RH202
Viestijärjestelmä koostuu VHF, HF, Inmarsat Global Maritime Distress Safety Systemistä (GMDSS) ja differentiaali GPS:stä sekä suojatusta viestinsiirrosta.

### Propulsiojärjestelmä

Alusten voimanlähteenä on kaksi Wärtsilä 16V26 -meridieseliä, joista kummankin teho on 5 megawattia. Koneisiin on kytketty kaksi akselia, jotka pyörittävät Lipsin potkureita. Potkureiden halkaisija on 2 500 millimetriä ja suurin kierrosnopeus 300 kierrosta minuutissa. Propulsiojärjestelmä mahdollistaa 22 solmun maksiminopeuden sekä 6 000 merimailin toimintamatkan 15 solmun risteilynopeudella. Aluksille on asennettu Brunvollin FU45 CPP -keulasuihkut, jotka mahdollistavat tarkan ohjauksen sekä paikallapysymisen. Aluksissa on myös stabilisaattorit.

Alukset
-------

*LÉ Róisínin* 6,5 metrin Deltan valmistama kumivene
Kummallakin aluksella on kaksi 6,5 metrin Deltan kumivenettä Caley telineissä sekä Avonin 5,4 metrin kumivene.

**Róisín-luokka**| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| *LÉ Róisín* | Appledore Shipbuilders, North Devon | kesäkuu 1998 | 13. syyskuuta 1999 | 15. joulukuuta 1999 | - |
| *LÉ Niamh* | Appledore Shipbuilders | - | 10. helmikuuta 2001 | 18. syyskuuta 2001 | - |
|

Lähteet
-------

* Naval-technology.com - Roisin class (englanniksi)

### Viitteet

1. ↑  Worldwarships.com - Roisin-luokka
**La Séauve-sur-Semène** on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee Semènejoen varrella, noin 28 kilometriä Yssingeaux’n kaupungista koilliseen.

Entinen Sauve-Béniten luostari
Sauve-Béniten sisterssiläisluostari perustettiin 1100-luvun lopulla. 1700-luvulla luostari oli varakas, kunnes Ranskan suuren vallankumouksen aikana 1700-luvun lopulla se kansallistettiin ja myytiin. Luostarin ostaja teki rakennukseen suuria muutostöitä. Vuonna 1894 luostari myytiin yhtiölle, joka perusti sinne tekstiilitehtaan. Vuonna 1971 entiset luostarirakennukset siirtyivät kunnan omistukseen, ja vuonna 1993 se luokiteltiin historialliseksi muistomerkiksi. Vuonna 2001 luostariin rakennettiin asuntoja.

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 28.7.2022. (ranskaksi)
2. ↑  Abbaye cistercienne Mairie de La Séauve-sur-Semène. Viitattu 28.7.2022. (ranskaksi)
3. ↑  Saint-Étienne > Mende Tour de France 2022. Viitattu 28.7.2022. (englanniksi)

Aiheesta muualla
----------------

* Kuvia tai muita tiedostoja aiheesta **La Séauve-sur-Semène** Wikimedia Commonsissa
Ludwig von Maydellin vuoden 1831 tienoilla maalaama Hatšatur Abovjanin muotokuva.
**Hatšatur Abovjan** (arm. Խաչատուր Աբովյան, 1805 Kanakerin kylä Jerevanin lähellä – 1848) oli armenialainen kirjailija ja kansanvalistaja.

Hatšatur Abovjan syntyi köyhtyneeseen aatelisperheeseen. Hän opiskeli Etšmiadzinin luostarissa, Nersesjan seminaarissa Tbilisissä vuosina 1824–1826 sekä Tarton yliopistossa vuosina 1830–1836. Vuonna 1837 Abovjanista tuli Tbilisin kihlakuntakoulun valvoja ja vuonna 1843 hän siirtyi vastaavaan tehtävään Jerevaniin. Abovjanin kuolema on edelleen mysteeri: hän poistui kotoaan 14. huhtikuuta 1848 ja katosi jäljettömiin.

Abovjanin tuotannolla oli suuri merkitys armenialaisen kirjallisuuden kehitykselle. Hän kirjoitti romaaneja, kertomuksia, näytelmiä, runoja sekä tieto- ja lastenkirjallisuutta. Muinaisarmenialaisen kirjakielen *grabarin* asemasta hän käytti teoksissaan elävää kansankieltä muodostaen perustan nykyarmenian kirjakielelle. Abovjanin merkittävin teos on romaani *Verk Hajastan* ("Armenian haavat", 1841), joka kuvaa armenialaisten vapaustaistelua Venäjän ja Iranin välisen sodan aikana vuosina 1826–1828. Kirjallisen työnsä ohella Abovjan kamppaili nykyaikaisen maallisen koulutusjärjestelmän puolesta papiston ylläpitämiä kirkkokouluja vastaan.

Lähteet
-------

1. 1 2  Kratkaja literaturnaja entsiklopedija: Hatšatur Abovjan *feb-web.ru*. Viitattu 21.10.2012. (venäjäksi)

Aiheesta muualla
----------------

* Kuvia tai muita tiedostoja aiheesta **Hatšatur Abovjan** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Tšekki

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
*Tämä artikkeli käsittelee Lieksan Hattusaarta. Helsingin Hattusaaresta on eri artikkeli.*

**Hattusaari** on kylä Lieksassa. Se sijaitsee Kolilta Pieliseen pistävässä niemessä sekä seitsemän kilometriä pitkässä Hattusaaressa. Kolin alueen vaaroista Rintasenvaara ja sen jyrkänne Mustarintanen sijaitsevat Hattusaaren alueella. Rintasenvaaralla on Loma-Kolin laskettelurinteitä.

Historia
--------

Hattusaari sai ensimmäiset vakituiset asukkaansa 1600-luvun loppupuolella. 1672 Olli Ryhänen perusti talonsa saaressa nykyisen Tietävälän paikalle. Mustosia muutti Hattusaareen 1748 ja sukua asuu vieläkin ainakin Ristolan ja Jänisvaaran tiloilla.

Vuonna 1860 Hattusaari oli elinvoimainen kylä, sillä asukkaita oli henkikirjoittajan mukaan 199. Laivaliikenne ja maatalouden kukoistus kesti vielä pitkälle 1900-luvulle. Hattusalmen takaisessa Hattusaaressa toimi 1947 vielä kansakoulu, jonka väliaikaisena opettajana toimi tuolloin Kolin koulun eläkkeellä oleva opettaja Antti Ryynänen. Opettaja kuoli välitunnilla saamaansa sydänkohtaukseen keväällä 1947. Saareen saatiin pengertie helpottamaan kulkua 1970-luvun alussa.

Osa-alueet
----------

Hattusaaressa on linna-alkuisia paikannimiä, kuten Linnansaari ja Linnanniemi, vaikka mitään linnaan liittyvää kalliota tai muuta vastaavaa alueelta ei löydy. Hattusaaren kylän mantereen puolella on paljon niini-nimisiä paikannimiä: esimerkiksi Niinilahti, Niinivaara, Niininiemi ja Niinipatama.

Elinkeinot
----------

Nykyisin loma-asuntojen vuokraus on kylässä tärkeä elinkeino. Hattusaaren kylässä on paljon vesialueita, joten siellä on myös paljon vapaa-ajan asuntoja. Runsas vapaa-ajan rakennusten rakentaminen 2000-luvulla on vilkastuttanut kylän elämää.

Lähteet
-------

* *Paikallishistoriat, kyläläisten kertomaa* *lähde tarkemmin?*

Lieksan vaakunaLieksan kylät

* Egyptinkorpi
* Hattusaari
* Hattuvaara
* Höntönvaara
* Hörhö
* Jaakonvaara
* Jamali
* Jongunjoki
* Kelvä
* Kitsinvaara
* Koli
* Kontiovaara
* Kuorajärvi
* Kylänlahti
* Lamminkylä
* Lapalie
* Louhivaara
* Matovaara
* Mätäsvaara
* Märäjälahti
* Nurmijärvi
* Ohtavaara
* Pankakoski
* Pankajärvi
* Puso
* Romppala
* Ruunaa
* Saarivaara
* Savijärvi
* Siikavaara
* Sikovaara
* Sokojärvi
* Sokovaara
* Uusikylä
* Varpanen
* Vieki
* Viensuu
* Vuonisjärvi
* Vuonislahti
Kourallinen lumirakeita.
**Lumirae** on kiinteä himmeänvalkoinen pyöreähkö sadepartikkeli. Se monesti rikkoutuu, kun sataa maahan. Lumirae syntyy pilvissä huurtumalla kun alijäähtyneet pilvipisarat tarttuvat jääkiteen tai lumihiutaleen pintaan.

Ulkonäöltään lumirae voi muistuttaa styroksin murua tai karkeata raejuustoa. Lumirae on yleensä läpimitaltaan alle viiden millimetrin mittainen, mutta suurempiakin lumirakeita voi syntyä. Rakeisiin verrattuna lumirakeet ovat pehmeitä ja hajoavat huomattavasti helpommin.

Synty
-----

Lumirakeet syntyvät kun jääkiteet tai lumihiutaleet putoavat runsaasti alijäähtyneitä pilvipisaroita sisältävien pilvikerrosten läpi, ja sen seurauksena huurtuvat voimakkaasti. Huurtumisen käynnistymiseksi jääkiteiden vaakapoikkipinta-alan on oltava riittävän suuri, jotta kaikki pilvipisarat eivät pääse vilahtamaan ilmavirran mukana kiteiden ohitse ja jotta kiteet ovat tarpeeksi raskaita pudotakseen pilvipisaroita nopeammin törmäysten mahdollistamiseksi. Kiteiden muodosta riippuen pienin huurtumisen mahdollistava koko on 40 μm (pilarimaiset kiteet) ja 200 μm (leveäsakaraiset laattakiteet) väliltä. Lumirakeen syntymiseksi huurtumisen tulee olla voimakasta. Lievästi huurtuneissa lumihiutaleissa alkuperäinen muoto on vielä selvästi nähtävillä. Huurtumisen jatkuessa alkuperäiset kidemuodot alkavat peittyä, ja lopulta lumirae saavuttaa muhkuraisen pyöreähkön tai timanttia muistuttavan kartiomaisen muodon.

Katso myös
----------

* Lumi
* Rae
* Jääneulanen
* Räntä
* Lumijyvänen

Lähteet
-------

1. ↑  Snow pellets AMS Glossary of meteorology.
2. ↑  Rinne, Juhani & Koistinen, Jarmo & Saltikoff, Elena: *Suomalainen sääkirja*, s. 64, 90. Helsinki: Yhtyneet kuvalehdet, 1998. ISBN 951-9435-93-X.
3. ↑  Oblack, Rachel: What Is Graupel? About.com.  Arkistoitu 16.2.2012. Viitattu 29.11.2014. (englanniksi)
4. ↑  Lamb, Dennis & Verlinde, Johannes: *Physics and Chemistry of Clouds*, s. 380-411. Cambridge University Press, 2011. ISBN 9780511976377.
5. ↑  Nakaya, Ukichiro: The formation of ice crystals.  *Compendium of Meteorology*, 1951, s. 207-220.

Aiheesta muualla
----------------

* Raetermejä Ilmatieteen laitos
*Tämä artikkeli kertoo 1800-luvun lopulla valmistetuista ironclad taistelulaivoista. Muita samannimisiä alusluokkia on täsmennyssivulla.*

**Audacious-luokka** oli Britannian kuninkaallisen laivaston vuoden 1867 laivasto-ohjelmaan kuuluneen neljän ironclad-taistelulaivan muodostama alusluokka Viktoriaanisella ajalla. Amiraliteetin esityksestä luokan suunnitteli Sir Edward Reed, jonka tehtävänä oli suunnitella 2. luokan taistelulaivat kaukaisille laivastoasemille.

Taustana oli Ranskan suunnitelmat kasvattaa siirtomaihin sijoitettujen alustensa kokoa. *HMS Monarch* oli rakenteilla ja *HMS Captain* oli hankintalistalla. Kumpikin aluksista oli tykkitornein varustettuja aluksia, joten tykkitornien käyttöön oli paineita myös uudessa alusluokassa. Amiraliteetti kuitenkin määräsi tykit sijoitettavaksi alusten laidoille perinteisten linjalaivojen tapaan ja ainoastaan rannikoilla toimiviin aluksiin asennettaisiin tornit, joiden avulla voitiin pienentää alusten uppoumaa. 

*HMS Iron Duken* 9 tuuman tykki
Alusten suunniteltujen palveluspaikkojen etäisyyden ja aikakauden höyrykoneiden tehottomuuden vuoksi aluksiin tuli asentaa täystakila. Takila muutettiin myöhemmin prikitakilaksi, jolloin ei tarvittu yhtä paljon miehistöä purjeiden hoitamiseen.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Audacious-luokka (taistelulaiva)**.
* Coward, B. R.: *Battleships & Battlecruisers of the Royal Navy since 1861*. Runnymede, Englanti: Ian Allan Ltd, 1986. ISBN 0-7110-1573-2. (englanniksi)
* Gardiner, Robert (toim.): *Conway's All the World's Fighting Ships 1860-1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906-1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Hore, Peter: *The Ironclads*. Lontoo, Englanti: Anness Publishing Ltd, 2006. ISBN 1-84476-299-8. (englanniksi)

### Viitteet

1. ↑  Gardiner, Robert 1860-1905 s. 15

*Audacious*-luokan ironcladtaistelulaivat

|  |
| --- |
| *HMS Audacious* –
*HMS Invincible* - *HMS Iron Duke* - *HMS Vanguard* |
| Edeltäjä: *HMS Captain* – Seuraaja: *Swiftsure* -luokka |
**Kotitalous** on taloustieteessä ja kansantaloudellisten tilastojen laadinnassa kulutusta harjoittava talousyksikkö, jonka jäsenet tekevät hankintapäätöksiä yhdessä tai erikseen.

Suomessa Tilastokeskus määrittelee kotitalouden muodostuvan kaikista niistä henkilöistä, jotka asuvat ja ruokailevat yhdessä tai jotka muuten käyttävät yhdessä tulojaan. Tällöin kotitalouksiin kuuluvan väestön ulkopuolelle jäävät pysyvästi ulkomailla asuvat sekä laitoksissa (hoitolaitoksissa, vankiloissa ja sairaaloissa) asuvat.

Asuntokunta
-----------

Kotitalouden käsitettä käytetään Suomessa ainoastaan haastattelututkimuksissa. Tilastokeskuksen käyttämä rekisteripohjainen käsite on *asuntokunta*, johon voi kuulua useampiakin kotitalouksia (ns. *kimppakämpät*). Asuntokunta muodostuu vakituisesti samassa asunnossa tai osoitteessa asuvista henkilöistä.

Ruokakunta
----------

Kansantalouden tilastojen ohella kotitalouden kaltaisia käsitteitä tarvitaan muun muassa yhteiskunnallisten tukien jakamisessa. Jääkaappiteoria on Suomessa 1990-luvulla kehitetty ajattelutapa, jota ainakin Kela käyttää yhä yleisen asumistuen jakoperusteena. Siinä *ruokakunnan* muodostavat "yleensä samassa asunnossa asuvat henkilöt. Ruokakuntaan voi kuulua yksi tai useampi henkilö."

Kotitalous markkinoinnissa
--------------------------

Yritysten markkinoinnin suunnittelussa ja kuluttajien ostokäyttäytymisen tutkimuksessa kotitalous on yksi tärkeistä viiteryhmistä, joihin yksittäinen kuluttaja kuuluu. Kotitalouden jäsenet tekevät erilaisia hankintoja yhdessä tai erikseen, ja heillä voi olla erilaisia rooleja hankintaa mietittäessä. Joku kotitalouden (perheen tms.) jäsen voi olla tuotteen tai palvelun *käyttäjä*, joku toinen hankinnan *aloitteentekijä*, joku toinen hankintapäätökseen *vaikuttaja*, joku toinen varsinainen *ostaja* eli lopullisen ostopäätöksen tekijä. Yhden hengen taloudessa sama henkilö on näitä kaikkia, suuressa kotitaloudessa etenkin vaikuttajia voi olla useita. Perheen uuden auton tai uuden asunnon hankinnassa kuullaan usein kaikkia jäseniä – usein myös ystäviä ja tuttavia – kun taas rutiiniostoksissa kuten päivittäistavaroissa päätökset voi tehdä vain yksi aikuinen muilta kysymättä.

Katso myös
----------

* Kotitalous työnantajana
* Suomalainen kodin taloustiede

Lähteet
-------

1. ↑  "Kotitalous", *Taloussanasto. Yritys- ja kansantaloutta suomeksi, ruotsiksi, englanniksi ja saksaksi*, s. 102. 5. täysin uudistetun painoksen 1. korjattu lisäpainos. Taloustieto Oy, 1993. ISBN 951-628-175-3.
2. 1 2  Käsitteet: Kotitalous *Tietoa tilastoista*. Tilastokeskus. Viitattu 10.8.2017.
3. ↑  Ruokakunta (Arkistoitu – Internet Archive), Kela. Viitattu 10.8.2017.
4. ↑  Kotler, Philip ym.: *Principles of Marketing*, s. 261–262. 4th European edition. Pearson, Prentice Hall, 2005. ISBN 978-0-273-68456-5.

Aiheesta muualla
----------------

* Kuvia tai muita tiedostoja aiheesta **Kotitalous (taloustiede)** Wikimedia Commonsissa